SGP ปิดเทรดพุ่งปริ๊ด 12.87%
SGP ปิดเทรดฟุ่งปริ๊ด 12.87% โดยปิดตลาดวันนี้อยู่ที่ 11.40 บาท บวก 1.30 บาท หรือ 12.87% มูลค่าการซื้อขาย 157.07 ล้านบาท
10 ส.ค. 2558

ผู้สื่อข่าวรายงานว่า ราคาหุ้น บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ปิดตลาดวันนี้อยู่ที่ 11.40 บาท บวก 1.30 บาท หรือ 12.87% มูลค่าการซื้อขาย 157.07 ล้านบาท
ขณะที่ราคาหุ้นช่วงเช้า ณ เวลา 10.05 น.อยู่ที่ 11.10 บาท บวก 1.00 บาท หรือ 9.90% มูลค่าการซื้อขาย 33.99 ล้านบาท ขณะที่ดัชนีหุ้นไทยโดยรวมลบ 0.46%
ทั้งนี้ ราคาหุ้นที่มีการปรับตัวขึ้นเป็นอย่างมาก คาดว่าเนื่องจากSGP รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 403 ล้านบาท หรือมีกำไรสุทธิ 0.44 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 95.98 ล้านบาท หรือขาดทุนสุทธิ 0.10 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 403.35 ล้านบาท หรือ 0.44 บาทต่อหุ้น จากช่วงเดียวกันของปีก่อนที่ขาดทุนสุทธิ 265.78 ล้านบาท หรือ 0.29 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากบริษัท มีรายได้จากการขาย,ขนส่ง,บริการ เพิ่มขึ้น โดยมีสาเหตุหลักมาจากรายได้ที่เพิ่มขึ้นจากธุรกิจการจำหน่ายก๊าซ LPG ในต่างประเทศ
พร้อมกันนี้ บริษัทประกาศปันผลระหว่างกาลในอัตราหุ้นละ 0.20 บาท โดยวิธีปิดสมุดทะเบียนในวันที่ 25 สิงหาคม 2558 และกำหนดจ่ายเงินปันผลในวันที่ 3 กันยายน 2558